MmVM 4/2007 vp HE 70/2007 vp | Valiokuntamietinnöt | STUKlex
MmVM 4/2007 vp HE 70/2007 vp
Hallituksen esitys laeiksi elintarvikelain muuttamisesta ja Elintarviketurvallisuusvirastosta annetun lain 1 §:n 2 momentin kumoamisesta
MmVM 4/2007 vp - HE 70/2007 vp Hallituksen esitys laeiksi elintarvikelain muuttamisesta ja Elintarviketurvallisuusvirastosta annetun lain 1 §:n 2 momentin kumoamisesta
Eduskunta on 21 päivänä syyskuuta 2007 lähettänyt maa- ja metsätalousvaliokuntaan valmistelevasti käsiteltäväksi hallituksen esityksen ­laeiksi elintarvikelain muuttamisesta ja Elintarviketurvallisuusvirastosta annetun lain 1 §:n 2 momentin kumoamisesta ( HE 70/2007 vp ).
neuvotteleva virkamies Anne Haikonen , kauppa- ja teollisuusministeriö
ylitarkastaja Sebastian Hielm , sosiaali- ja terveysministeriö
ylijohtaja Tuula Honkanen-Buzalski , Elintarviketurvallisuusvirasto Evira
sopimustoimitsija Hannu Moilanen , Julkisten ja hyvinvointialojen liitto JHL
asiamies Kristian Karrasch , Palkansaajajärjestö Pardia ry
Elintarvikelain muuttamista koskevan lakiehdotuksen 35 §:n 4 momentissa ehdotetaan, että maa- ja metsätalousministeriön asetuksella voitaisiin antaa tarkempia säännöksiä elintarvikevalvontaa hoitavien viranhaltijoiden kelpoisuusehdoista ja täydennyskoulutuksesta. Valtion virkamieslain (715/1994) 8 §:n 2 momentin mukaan valtion virkaan vaadittavasta tutkinnosta ja muista vastaavista erityisistä kelpoisuusehdoista on kuitenkin säädettävä lailla tai valtioneuvoston asetuksella. Tämän vuoksi valiokunta katsoo, että asetuksenantovaltuutusta ei tule siirtää maa- ja metsätalousministeriölle, ainakaan siltä osin kuin kyse on valtion virkamiesten kelpoisuusehdoista.
Mainitun virkamieslain lainkohdan nojalla on säädetty valtioneuvoston asetus elintarvikevalvonnasta (321/2006), jossa on muun muassa eräiden viranhaltijoiden kelpoisuusvaatimuksia. Kyseiset vaatimukset koskevat sekä valtion että kunnallisia viranhaltijoita. Valiokunnalle toimitetussa selvityksessä ei ole nähty estettä sille, että jatkossakin viranhaltijoiden kelpoisuusehdoista säädettäisiin kokonaisuudessaan lailla tai valtioneuvoston asetuksella. Näin ollen voimassa olevan elintarvikelain 35 §:n 4 momenttia ei tarvitse muuttaa.
Edellä esitetyn perusteella valiokunta ehdottaa, että hallituksen esityksen lakiehdotuksesta elintarvikelain muuttamisesta poistetaan 35 §:n 4 momenttia koskeva kohta.
että 1. lakiehdotus hyväksytään muutettuna seuraavasti (Valiokunnan muutosehdotukset).
kumotaan 13 päivänä tammikuuta 2006 annetun elintarvikelain (23/2006) 7 §:n 3 ja 4 momentti, 20 §:n 5 momentti ja 25 §:n 3 momentti sekä
muutetaan 7 §:n 2 momentti, 8 §:n 2 ja 3 momentti, 9 §:n 3 momentti, 10 §:n 2 ja 3 momentti, 11 §, 14 §:n 4 momentti, 15 §:n 4 momentti, 17 §:n 2 momentti, 20 §:n 4 momentti, 21 §:n 3 momentti, ­24 §:n 1 momentti, 25 §:n 2 momentti, 27 §:n 3 momentti, 28 §:n 5 momentti, 29 §, (poist.), 37 §:n 1 momentti, 40 §:n 4 momentti, 45 §:n 2 momentti, 46 §:n 2 momentti, 50 §:n 5 momentti, 52 §:n 4 momentti, 70 §:n 2 momentti ja 71 §:n 3 momentti seuraavasti:
7—11, 14, 15, 17, 20, 21, 24, 25 ja 27—29 §
37, 40, 45, 46, 50, 52, 70 ja 71 §
Helsingissä 11 päivänä lokakuuta 2007